CELEX: 32016R0472
Language: lv
Date: 2016-03-31 00:00:00
Title: Komisijas Īstenošanas regula (ES) 2016/472 (2016. gada 31. marts), ar ko Regulu (ES) Nr. 72/2010 groza attiecībā uz termina “Komisijas inspektors” definīciju (Dokuments attiecas uz EEZ)

1.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 85/28
            
         KOMISIJAS ĪSTENOŠANAS REGULA (ES) 2016/472
   (2016. gada 31. marts),
   ar ko Regulu (ES) Nr. 72/2010 groza attiecībā uz termina “Komisijas inspektors” definīciju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1), un jo īpaši tās 15. pantu,
   tā kā:
   
               (1)
            
            
               Līgumā par Eiropas Ekonomikas zonu (EEZ) (2), konkrēti tā XIII pielikumā, noteikts, ka Eiropas Brīvās tirdzniecības asociācijas (EBTA) EEZ dalībvalstīm jāīsteno kopīgi pamatstandarti aviācijas drošības jomā un ka EBTA Uzraudzības iestādei jāveic pārbaudes minētajās dalībvalstīs. Lai vēl labāk saskaņotu kopīgo pamatstandartu īstenošanu, Komisijai vajadzētu būt iespējai savās aviācijas drošības inspektoru komandās iekļaut kvalificētus ekspertus no EBTA Uzraudzības iestādes un EBTA dalībvalstīm.
            
         
               (2)
            
            
               Eiropas Civilās aviācijas konferences (ECAC) sekretariāts koordinē aviācijas drošības kontroles ECAC dalībvalstīs nolūkā nodrošināt atbilstību aviācijas drošības standartiem. Lai uzlabotu paraugprakses apmaiņu starp sekretariātu un Komisiju aviācijas drošības jomā, Komisijai vajadzētu būt iespējai savās aviācijas drošības inspektoru komandās iekļaut kvalificētus ekspertus no ECAC sekretariāta.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi Regulas (EK) Nr. 300/2008 19. panta 2. punktā minētā komiteja,
            
         IR PIEŅĒMUSI ŠO REGULU.
   1. pants
   Komisijas Regulas (ES) Nr. 72/2010 (3) 2. panta 3. punktu aizstāj ar šādu:
   
               “3)
            
            
               “Komisijas inspektors” ir persona, ko Komisija izraudzījusies dalībai Komisijas pārbaudēs un kas ir Eiropas Savienības pilsonis vai Eiropas Brīvās tirdzniecības asociācijas (EBTA) dalībvalsts valstspiederīgais, un ko nodarbina kāds no turpmāk minētajiem darba devējiem:
               
                           —
                        
                        
                           Komisija,
                        
                     
                           —
                        
                        
                           Eiropas Savienības dalībvalsts kā valsts kontrolieri,
                        
                     
                           —
                        
                        
                           EBTA dalībvalsts kā personu, kuras pienākums ir veikt atbilstības uzraudzības darbības valsts līmenī attiecīgās dalībvalsts vārdā,
                        
                     
                           —
                        
                        
                           EBTA Uzraudzības iestāde,
                        
                     
                           —
                        
                        
                           Eiropas Civilās aviācijas konferences sekretariāts;”.
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 31. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 97, 9.4.2008., 72. lpp.
   
   
      (2)  OV L 1, 3.1.1994., 3. lpp.
   
   
      (3)  Komisijas 2010. gada 26. janvāra Regula (ES) Nr. 72/2010, ar ko nosaka procedūras Komisijas pārbaužu veikšanai aviācijas drošības jomā (OV L 23, 27.1.2010., 1. lpp.).